วันจันทร์ที่ 22 พฤศจิกายน 2564
บีโอไอ ชี้เทรนด์การลงทุนอุตสาหกรรม BCG มาแรง เผยสถิติกว่า 6 ปี กิจการ BCG ขอรับส่งเสริมเกือบ 7 แสนล้าน
บีโอไอ ชี้ทิศทางการลงทุนตามนโยบายโมเดลเศรษฐกิจ BCG ทวีบทบาทสำคัญ สอดรับกับแนวทางพัฒนาที่ยั่งยืน SDGs ขององค์การสหประชาชาติ
ระบุสถิติการขอรับการส่งเสริมการลงทุนในกิจการกลุ่มBCGตั้งแต่ปี 2558 ถึง กันยายน 2564 มีมูลค่ารวมเกือบ 7 แสนล้านบาท พร้อมผลักดันสตาร์ทอัพไทยให้แข็งแกร่งเตรียมร่วมมือNIAและ สอวช. จัดมหกรรมBCG Startup Investment Dayต้นปี2565
นางสาวดวงใจ อัศวจินตจิตร์ เลขาธิการคณะกรรมการส่งเสริมการลงทุน (บีโอไอ)กล่าวว่าด้วยสภาพการณ์การแข่งขันที่ทวีความรุนแรงอันเนื่องมาจากเทคโนโลยีที่ปรับเปลี่ยนอย่างรวดเร็ว การปรับเปลี่ยนรูปแบบการทำธุรกิจ และการที่ประเทศไทยต้องมีส่วนร่วมในการแก้ไขปัญหาการเปลี่ยนแปลงสภาพภูมิอากาศและปัญหาด้านสิ่งแวดล้อม เพื่อให้สอดคล้องกับเป้าหมายการพัฒนาที่ยั่งยืน(Sustainable Development Goals:SDGs)ขององค์การสหประชาชาติ รัฐบาลจึงได้กำหนดให้โมเดลเศรษฐกิจBCGหรือการพัฒนาเศรษฐกิจชีวภาพ เศรษฐกิจหมุนเวียน และเศรษฐกิจสีเขียว (Bio - Circular - Green Economy) เป็นวาระแห่งชาติ ซึ่งเป็นการพัฒนาเศรษฐกิจที่ต้องการต่อยอดจุดแข็งของไทยที่มีความหลากหลายทางชีวภาพ โดยแนวทางพัฒนานี้ยังถูกจัดอยู่ในแผนพัฒนาเศรษฐกิจและสังคมแห่งชาติ ฉบับที่ 13 ด้วยเช่นกัน
ปัจจุบันมาตรการส่งเสริมการลงทุนครอบคลุมกิจการจำนวนมากตลอดห่วงโซ่อุปทานที่เกี่ยวข้อง และบีโอไอได้ปรับปรุงให้สอดคล้องกับบริบทของเศรษฐกิจและสังคมที่เปลี่ยนแปลงอยู่เสมอตามแนวทางBCGในหลายด้าน เช่น
·มาตรการปรับปรุงประสิทธิภาพภายใต้มาตรการปรับเปลี่ยนเครื่องจักรเพื่อประหยัดพลังงาน ใช้พลังงานทดแทน หรือลดผลกระทบต่อสิ่งแวดล้อมหรือลดปริมาณการปล่อยก๊าซเรือนกระจก และมาตรการด้านการยกระดับไปสู่มาตรฐานเพื่อความยั่งยืนในระดับสากล เช่นมาตรฐานการรับรองป่าไม้ตามแนวทางขององค์การพิทักษ์ป่าไม้ (Forest Stewardship Council: FSC)เป็นต้น
·มาตรการส่งเสริมการลงทุนเศรษฐกิจฐานรากซึ่งครอบคลุมถึงการสนับสนุนองค์กรท้องถิ่น
ในการพัฒนากิจการเกษตรที่ยั่งยืน เช่นการปลูกข้าวแบบปล่อยมีเทนต่ำเป็นต้น
·ปรับปรุงประเภทกิจการและสิทธิประโยชน์โดยให้ความสำคัญต่อเทคโนโลยีด้านสิ่งแวดล้อมคือ กิจการผลิตผลิตภัณฑ์ปิโตรเคมีและโรงแยกก๊าซ ในกรณีใช้เทคโนโลยีการดักจับ การใช้ประโยชน์และการกักเก็บคาร์บอน โดยให้สิทธิประโยชน์ยกเว้นภาษีเงินได้นิติบุคคลเป็นเวลา 8 ปี และกิจการห้องเย็น หรือกิจการห้องเย็นและขนส่งห้องเย็น หากใช้สารทำความเย็นธรรมชาติ ให้สิทธิประโยชน์ยกเว้นภาษีเงินได้นิติบุคคลเป็นเวลา 3 ปี
จากสถิติคำขอรับการส่งเสริมการลงทุนกิจการในกลุ่มBCGตั้งแต่ ปี2558 –กันยายน2564มีจำนวน2,829โครงการมูลค่าเงินลงทุนรวม677,157ล้านบาทโดย5อันดับแรกกิจการBCGที่มีมูลค่าการลงทุนสูงสุด ได้แก่1. กิจการผลิตพลังงานไฟฟ้าที่เป็นพลังงานหมุนเวียน (รวมถึงไฟฟ้าจากขยะ) 289,007 ล้านบาท2.กิจการผลิตหรือถนอมอาหารเครื่องดื่ม วัตถุเจือปนอาหาร (Food Additive)หรือสิ่งปรุงอาหาร (Food Ingredient)โดยใช้เทคโนโลยีที่ทันสมัย 94,226 ล้านบาท3. กิจการผลิตเคมีภัณฑ์หรือพอลิเมอร์ที่เป็นมิตรต่อสิ่งแวดล้อมหรือการผลิตผลิตภัณฑ์ที่ขึ้นรูปต่อเนื่องจากการผลิตพอลิเมอร์ที่เป็นมิตรต่อสิ่งแวดล้อม ในโครงการเดียวกัน 40,998 ล้านบาท
4. กิจการผลิตผลิตภัณฑ์จากผลพลอยได้หรือเศษวัสดุทางการเกษตร25,838 ล้านบาท5. กิจการผลิตผลิตภัณฑ์
จากยางธรรมชาติ22,250 ล้านบาท
โดยเฉพาะในช่วง9เดือนแรก ปี 2564 (ม.ค. - ก.ย.)มีสัญญาณบ่งชี้อัตราเติบโตที่ดี โดยมีกิจการขอรับ
การส่งเสริมการลงทุน 564 โครงการ จำนวนโครงการเพิ่มขึ้นเมื่อเทียบกับช่วงเดียวกันของปีก่อนร้อยละ 74 และมีมูลค่าลงทุน 128,370 ล้านบาท เพิ่มขึ้นสูงกว่าช่วงเดียวกันกับปีก่อนร้อยละ 160 และสูงกว่ามูลค่าการลงทุนในปี 2563 ทั้งปี (93,883 ล้านบาท)โดยมีตัวอย่างบริษัทที่ได้รับการส่งเสริมการลงทุนภายใต้กิจการBCGอาทิ
oกลุ่มโปรตีนทางเลือก (Alternative Protein)
- บริษัท โกลบอล บั๊กส์ เอเชียโครงการผลิตโปรตีนจากจิ้งหรีด
-บริษัท ฟลายอิ้ง สปาร์ค (ประเทศไทย) จำกัดโครงการผลิตโปรตีนผงจากหนอนแมลงวันผลไม้
กลุ่มเทคโนโลยีชีวภาพBiotechnology
-บริษัท เจเนพูติก ไบโอ จำกัดโครงการผลิตผลิตภัณฑ์เซลล์และยีนบำบัด เพื่อรักษาโรคสำหรับผู้ป่วยโรคมะเร็งเม็ดเลือดขาวที่ไม่ตอบสนองต่อการรักษาหลัก
-บริษัท ใบยา ไฟโตฟาร์ม จำกัดโครงการผลิตยาจากเทคโนโลยีชีวภาพหรือชีวเภสัชภัณฑ์ที่ได้จากการใช้
ต้นยาสูบเป็นเจ้าบ้าน (HOST)
กลุ่มพลาสติกชีวภาพBioplastic
- บริษัท โททาล คอร์เบียน พีแอลเอ (ประเทศไทย) จำกัด และบริษัท เนเชอร์เวิร์คส์ เอเชีย แปซิฟิก จำกัดโครงการผลิตโพลีแลคติค แอซิด (Polylactic Acid : PLA)ซึ่งเป็นพอลิเมอร์ชีวภาพที่สามารถย่อยสลายได้ และเป็นมิตรต่อสิ่งแวดล้อม สามารถนำไปใช้งานได้หลากหลายประเภท
-บริษัท พีทีที เอ็มซีซี ไบโอเคม จำกัดโครงการผลิตเม็ดพลาสติกชีวภาพชนิดPBS(Polybutylene Succinate)
- บริษัท ไทยวา จำกัดโครงการผลิตพลาสติกชีวภาพชนิดTPS(THERMOPLASTIC STARCH)ซึ่งเป็นบริษัทผลิตและส่งออกผลิตภัณฑ์จากมันสำปะหลังของไทย
- บริษัท ฟรุตต้า ไบโอเมด จำกัดโครงการผลิตพลาสติกชีวภาพชนิดPHA (POLYHYDROXYALKANOATE)และPHA BIOPLASTIC COMPOUNDและผลิตภัณฑ์ขึ้นรูปจากพลาสติกPHAซึ่งเป็นกิจการที่นำของเหลือทางการเกษตร
กลุ่มพลาสติกรีไซเคิลเกรดอาหาร (Food-Grade Recycled Plastics)
บริษัท เอ็นวิคโค จำกัดโครงการผลิตเม็ดพลาสติกรีไซเคิลชนิดrPET (FOOD GRADE)เป็นการร่วมทุนระหว่างบริษัท พีทีที โกลบอล เคมิคอล จำกัด (มหาชน) และบริษัทALPLA TH RECYCLING BETEILIGUNGSGELLSCHAFT
M.B.Hประเทศออสเตรีย ซึ่งเป็นบริษัทในกลุ่มALPLAผู้ผลิตบรรจุภัณฑ์พลาสติกรายใหญ่ของยุโรป
บริษัท อินโดรามา โพลีเอสเตอร์ อินดัสตรี้ส์จำกัด (มหาชน)โครงการผลิตเม็ดพลาสติกรีไซเคิลชนิด
PETเม็ดพลาสติกPETรีไซเคิล (rPET)สำหรับการผลิตบรรจุภัณฑ์ที่สัมผัสอาหาร
บริษัท เซอร์คูลาร์ พลาส จำกัดโครงการวิจัยและพัฒนาระดับโรงงานสาธิตเพื่อผลิตPYROLYSIS NAPHTHAหรือCIP-Nโดยเป็นการวิจัยในขั้นทดลองในห้องปฏิบัติการ (LAB SCALE)และการวิจัยพัฒนาระดับนำร่อง (PILOT SCALE)
“โมเดลเศรษฐกิจBCGจะเป็นแนวทางในการพัฒนาและฟื้นฟูเศรษฐกิจของประเทศ โดยการใช้จุดแข็งที่ไทยมีความหลากหลายทางชีวภาพ ด้วยการสร้างความสมดุลจากการใช้ประโยชน์จากทรัพยากรธรรมชาติควบคู่ไปกับการอนุรักษ์ ทั้งนี้ การพัฒนาเศรษฐกิจตามโมเดลBCGของไทย จะนำไปสู่การปรับกระบวนทัศน์ และการพัฒนาเศรษฐกิจที่เป็นมิตรต่อสิ่งแวดล้อม สอดคล้องกับเป้าหมายSDGsและคาดว่าในอีก 5 ข้างหน้าอุตสาหกรรมBCGของไทยจะมีมูลค่าร้อยละ 25 ของGDPซึ่งบีโอไอพร้อมเป็นส่วนหนึ่งในการขับเคลื่อนนโยบายการส่งเสริมการลงทุนที่จะนำเป้าหมายดังกล่าวให้เกิดเป็นรูปธรรม เพื่อการพัฒนาเศรษฐกิจให้เติบโตอย่างสมดุลและยั่งยืน”เลขาธิการบีโอไอ กล่าว
จัดมหกรรมBCG Startup Investment Day
เลขาธิการบีโอไอกล่าวเพิ่มเติมว่า เพื่อเป็นการสนับสนุนกิจการในกลุ่มBCGตามนโยบายของรัฐบาล
อย่างเต็มรูปแบบ บีโอไอร่วมกับสำนักงานนวัตกรรมแห่งชาติ (องค์การมหาชน) (NIA)สำนักงานสภานโยบาย
การอุดมศึกษา วิทยาศาสตร์ วิจัยและนวัตกรรมแห่งชาติ (สอวช.)และหน่วยงานพันธมิตร เตรียมจัด“มหกรรมBCG Startup Investment Day”ในช่วงต้นปี 2565 เพื่อสนับสนุนให้Startupที่มีศักยภาพได้มีโอกาสเข้าถึงแหล่งเงินทุน และมาตรการสนับสนุนต่างๆ ซึ่งจะช่วยเพิ่มขีดความสามารถในการแข่งขันของStartupให้แข่งขันได้ในระดับภูมิภาคและระดับโลกได้ด้วย
****************************